
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας δημόσιας (διακατεχόμενης) δα¬ 
σικής έκτασης στη θέση Μαραθώνας της κοινότη¬ 
τας Δήμου Αίγινας του Ν. Πειραιά . .ν.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση της Ζώνης Οικιστικού Ελέγχου στην 
εκτός σχεδίου και εκτός ορίων οικισμών προϋφιστα- 
μένων του έτους 1923 περιοχή του Δήμου Καβάλας 


(Ν. Καβάλας). 2 

ΑΠΟΦΑΣΕΙΣ 

Καθορισμός ορίων - Κατηγοριοποίηση όρων και περιο¬ 
ρισμών δόμησης στους οικισμούς Δημητσόνας & 
ΛαγκαδΙων του Ν. Αρκαδίας. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/40 (1) 

Κήρυξη αναδασωτέας δημόσιας (διακατεχόμενης) δασι¬ 
κής έκτασης στη θέση Μαραθώνας της κοινότητας Δή¬ 
μου Αίγινας του Ν. Πειραιά. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) του άρθρου 117 παρ. 3 του Συντάγματος της Ελλά¬ 
δος. 

β) Των άρθρων 188 - 205 του Ν.Δ. 86/69 «περί Δασικού 
Κώδικος», και αριθμ. 37 - 44 Ν 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ/τος, που εκ- 
δόθηκε σε εκτέλεση αυτού. 


2) Τις εξής διαταγές του Υπουργείου Γεωργίας: 

α) 180417/1180/9.7.1980 

β) 182447 + 3049/24.9.1980 

γ) 141823/24.2.1983 

δ) 80300/4928/5.8.1991 

3) Την πρόταση που υποβλήθηκε με την 5432/ 
22.12.94 αναφορά του αρμόδιου Δασαρχείου Πειραιά, 
σχετικά με την κήρυξη ως αναδασωτέας της κατωτέρω 
δασικής έκτασης εμβαδού 420 τ.μ. που καλυπτόταν από 
αείφυλλα πλατύφυλλα (σχίνα ασπάλανθους) που κατα¬ 
στράφηκε με παράνομη εκχέρσωση από τον Παναγιωτα- 
κόπουλο Δημοσθένη του Ανδρέα από τον Οκτώβριο 1992 
μέχρι σήμερα. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
παράνομη εκχέρσωση και η οποία θα αποκατασταθεΐ με 
φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια, που θα καταρτίσει το αρμόδιο 
Δασαρχείο και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε δημόσια δασική έκταση 420 τ.μ. Η έκταση 
αυτή, που βρίσκεται στη θέση Μαραθώνας της περιφέ¬ 
ρειας του Δήμου Αίγινας Νομού Πειραιά, καλυπτόταν από 
αείφυλα πλατύφυλλα και εκχερσώθηκε παράνομα από τον 
Οκτώβριο 1992 μέχρι σήμερα από τον Παναγιωτακόπουλο 
Δημοσθένη του Ανδρέα. 

Σχετικό το σχεδιάγραμμα με κλίμακα 1.500 το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία με όρια: 

Ανατολικά: Με δημόσια δασική έκταση. 

Δυτικά: Με παράνομη οικία σε δημοσία δασική έκταση. 

Βόρεια: Με δημόσια δασική έκταση. 

Νότια: Με δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Απριλίου 1995 

Με εντολή Περιφ. Διευθυντή 
Δ. ΤΟΥΜΠΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση της Ζώνης Οικιστικού Ελέγχου στην εκτός 

σχεδίου και εκτός ορίων οικισμών προϋφισταμένων του 

έτους 1923 περιοχή του Δήμου Καβάλας (Ν. Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33), όπως τροποποι¬ 
ήθηκαν με την παρ. 14 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Τα¬ 
μείου Νομικών» (Α' 4). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Το 9141/12.8.1994 έγγραφο του Τμήματος Πολεο¬ 
δομίας - Πολεοδομικών Εφαρμογών Νομαρχίας Καβάλας 
προς το Δήμο Καβάλας κ.λπ. 

4. Το γεγονός ότι το Δημοτικό Συμβούλιο του Δήμου Κα¬ 
βάλας δεν γνωμοδότησε. 

5. Το Π.ΚΒΛ/Φ.203/51376/22.8.1994 έγγραφο της 
Δημόσιας Επιχείρησης Ηλεκτρισμού. 

6. Το 1808/12.9.1994 έγγραφο Νομαρχίας Καβάλας 
(Δ/νση Τεχνικών Υπηρεσιών). 

7. Το Γ 8512/12.9.1994 έγγραφο Νομαρχίας Καβάλας 
(Δ/νση Γεωργίας). 

8. Το 7245/27.9.1994 έγγραφο Δ/νσης Τουρισμού Μα¬ 
κεδονίας - Θράκης. 

9. Το 3125/22.8.1994 έγγραφο Δ/νσης Συγκ. Έργων 
της 5ης ΠΥΔΕ, 

10. Τις 1/387/1994 και 14/424/1994 γνωμοδοτήσεις 
του Συμβουλίου Χωροταξίας και Περιβάλλοντος Νομού 
Καβάλας. 

11. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

12. Τις 85/1995 και 194/1995 γνωμοδοτήσεις του 
Συμβουλίου της Επικρατείας με πρόταση του Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 


Άρθρο 1 

1. Στις εκτός σχεδίου και εκτός ορίων οικισμών προϋφι- 
σταμένων του έτους 1923 περιοχές «Μπάτη» και «Τόσκα» 
του Δήμου Καβάλας (Ν. Καβάλας), οι οποίες εμπίπτουν 
εντός των ορίων της Ζώνη ς Οι κιστικού Ελέγχου του Δήμου 
Καβάλας και των Κοινοτήτων Αμισιανών, Αμυγδαλεώνα 
κ.λπ., που καθορίσθηκε με το από 14.6.1989 Π. Δ/γμα (Δ' 
437), τροποποιούνται τα όρια των περιοχών 1 γ και 2β και 
καθορίζονται εντός αυτών νέες περιοχές με στοιχεία 2β1, 
2β2, 2β3 και 2β4, όπως φαίνεται στο σχετικό πρωτότυπο 
διάγραμμα σε κλίμακα 1:10.000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 58020/1995 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Οι χρήσεις γης ως και οι όροι και περιορισμοί δόμησης 
των παραπάνω περιοχών 2β1,2β2,2β3 και 2β4 καθορίζο¬ 
νται ως εξής: 

2.1. Περιοχή με στοιχείο 2β1. 

Στην περιοχή αυτή επιτρέπεται η εκτέλεση στεγαστι- 
κών προγραμμάτων κοινωνικών φορέων. 

2.2. Περιοχή με στοιχεία 2β2. 

Επιτρέπεται η χρήση ελευθέρων χώρων - αστικού πρα¬ 
σίνου, όπως προσδιορίζεται με το άρθρο 9 του από 
23.2.1987 Π.Δ/τος «Κατηγορίες και περιεχόμενο χρή¬ 
σεων γης» (Δ' 166). 

2.3. Περιοχή με στοιχείο 2β3. 

Στην περιοχή αυτή επιτρέπεται η χρήση αμιγούς κατοι¬ 
κίας, όπως προσδιορίζεται με το άρθρο 2 του από 
23.2.1987 Π.Δ/τος (Δ' 166). 

2.4. Περιοχή με στοιχείο 2β4. 

Στην περιοχή αυτή επιτρέπεται η χρήση γενικής κατοι¬ 
κίας, όπως προσδιορίζεται με το άρθρο 3 του παραπάνω 
από 23.2.1987 Π.Δ/τος (Δ' 166). 

2.5. Για τους όρους και περιορισμούς δόμησης των πα¬ 
ραπάνω περιοχών 2β1, 2β2, 2β3 και 2β4 εφαρμόζονται οι 
διατάξεις των από 6.10.1978 (Δ' 538) και 24.5.1985 (Δ' 
270) Π. Δ/των, όπως ισχύουν. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 19 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡβΛΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΟΣΤΑΣ ΛΑΛΙΩΊΉΣ 

ΑΠΟΦΑΣΕΙΣ 

Αριθ. 79 (3) 

Καθορισμός ορίων - ΚατηγοριοποΙηση όρων και περιορι¬ 
σμών δόμησης στους οικισμούς Δημητσάνας & Λαγκα¬ 
διών του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του από 24.4.1Θ85 Π.Δ. (ΦΕΚ 181 Δ/ 
3.5.1985} «Περί τρόπου καθορισμού ορίων οικισμού της 
χώρας, κατηγορίες αυτών και καθορισμός όρων και περιο¬ 
ρισμός δόμησης». 

2. Τις διατάξεις του από 19.10/13.11.1978 (ΦΕΚ 594 
Δ') «Περί χαρακτηρισμού ως παραδοσιακών οικισμών τι- 
νών του κράτους και καθορισμςύ των όρων και περιορι¬ 
σμών δομήσεως των οικοπέδων αυτών». 

3. Τις προτάσεις των ιδιωτών μελετητών Μηχ/κών, 
στους οποίους ανατάθηκε σχετική μελέτη στα πλαίσια του 
προγράμματος των ανοικτών πόλεων, που αφορούν στον 
προσδιορισμό των ορίων των υπόψη οικισμών. 

4. Τα δελτία αρχιτεκτονικής αναγνώρισης των οικισμών 
που συμπληρώθηκαν από τους προαναφερόμένους μελε¬ 
τητές κατά τις υποδείξεις των σχετικών προσδιαγραφών 
του ΥΧΟΠ. 

5. Την υπ' αριθμ. 6/17.2,94 τροποπ. απόφαση μας για 
την κατηγοριοποίηση των οικισμών του Ν. Αρκαδίας που 
έχουν πληθυσμό μέχρι και 2.000 κατοίκους. 

6. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

7. Την υπ’ αριθμ. Νο 8/4.4.1995 γνωμοδότηση του Συμ¬ 
βουλίου ΧΟΠ του Νομού. 

8. Τις υπ’ αριθμ. 728/94 και 747/94 αποφάσεις των Δη¬ 
μοτικών Συμβουλίων Δημητσάνας και Ααγκαδίων. 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του οικείου ΟΤΑ, αποφασίζουμε. 


I. Καθορίζουμε τα όρια των οικισμών Δημητσάνας & Λα¬ 
γκαδιών του Ν. Αρκαδίας με στοιχεία (1.2...13) και 
(1.2....15) όπως αυτά φαίνονται στα συνοδευτικά της πα¬ 
ρούσας σχεδιαγράμματα σε κλ. 1:5.000, που αποτελούν 
αναπόσπαστα μέρη της απόφασης αυτής και συντάχθη¬ 
καν βάσει στοιχείων και επί τόπου ελέγχου. 

II. Καθοίζουμε τους ακόλουθους Γενικούς και Ειδικούς 
όρους και περιορισμούς Δόμησης. 

Α. Γενικοί όροι Δόμησης 

α. Εντός των ορίων οικισμών ισχύουν οι γενικοί όροι 
δόμησης που προβλέπονται από το Π.Δ. της 19.10/ 
13.11.1978 (ΦΕΚ 594 Δ'). 

β. Αρτιότητα, μέγιστο ύψος κτιρίων όπως καθορίζονται 
από το παραπάνω Π.Δ, 

γ. Ποσοστά κάλυψης και συντελεστή δόμησης όπως 
ορίζεται από την παρ. 2 του άρθρου 5 του Π.Δ. της 24.4/ 
3.5.1985 (ΦΕΚ 181 Δ'). 

Β. Ειδικοί όροι Δόμησης 

Γιά τους οικισμούς Δημητσάνας και Λαγκαδίων τους ει¬ 
δικούς όρους δόμησης Π.Δ. της 19.10/13.11.1978 (ΦΕΚ 
594 Δ') των παραδοσιακών οικισμών. 

Η παρούσα απόφαση με τα σχεδιάγραμματα οριαθέ¬ 
τησης τών οικισμών που την συνοδεύει να δημοοιευθεί 
στην Εφημερίδα της Κυβέρνησης. 

Η απόφαση και τα διαγράμματα που την συνοδεύουν σε 
κλίμακα 1:5.000, υπογράφηκαν σε πέντε (5) αντίγραφα 
και θα αναρτηθούν επί δεκαπενθήμερον στα Γ ραφεία του 
Τμήματος Πολεοδομίας και Πολεοδομικών Εφαρμογών Ν. 
Αρκαδίας, αμέσως μετά από την δημοσίευση της απόφα¬ 
σης στην Εφημερίδα της Κυβερνήσεως. 

Τρίπολη, 4 Απριλίου 1995 
Ο Νομάρχης 

ΠΑΝΑΓΙΩΤΗΣ ΓΙΑΝΝΟΠΟΥΛΟΣ 

